**Р Е Ш Е Н И Е № ПВ-30-П/2016 г.**

Процедурата по реда на глава шеста от *Закона за опазване на околната среда* за инвестиционно предложение /ИП/:„Оранжериен комплекс за био зеленчуци с център за съхранение, сортировка и пакетаж“, в имот с идентификатор 73242.172.121, с. Труд, община Марица, област Пловдив е започнала с внасяне в РИОСВ-Пловдив на уведомление за инвестиционно предложение с вх. № ОВОС-1321/08.09.2016г. от възложителя„Билд Инвест Сит“ ЕООД, с адрес гр. Пловдив

Поради установени пропуски в представеното уведомление, на основание чл.5, ал.4 от *Наредбата за условията и реда за извършване на оценка на въздействието върху околната среда* (Наредбата за ОВОС), с писмо изх. № ОВОС-1321/27.09.2016г. Възложителя е уведомен, че допълнително е необходимо да бъде изяснено следното:

- В уведомлението е посочено, че водата за технологични нужди на оранжерията ще се осигурява от собствен резервоарен парк. Предвид това е необходимо да се изясни: дали резервоарния парк е съществуващ, местоположение на резервоара/резервоарите, обем и брой на резервоарите в т.ч. от къде ще се водозахранват.

На основание чл.5, ал.4 от Наредбата за ОВОС на възложителят е поставен едномесечен срок (30 дни), в който да предостави в РИОСВ-Пловдив допълнителната информация.

Писмо с изх. № ОВОС-1321/27.09.2016г. е получено на място в РИОСВ-Пловдив на едно гише, за което е попълнена разписка на 28.09.2016г.

В указания срок възложителят не е представил в РИОСВ-Пловдив изисканата информация, както и не е уведомил РИОСВ-Пловдив за необходимост от допълнително време за предоставянето й.

Въз основа на изложеното фактическо обстоятелство, на основание чл.5, ал.5 от Наредбата за ОВОС и чл.56, ал.2, във връзка с чл.30, ал.2 от Административнопроцесуалния кодекс /АПК/

**Р Е Ш И Х :**

**Прекратявам производството** по определяне на приложимата процедура по реда на глава шеста от Закона за опазване на околната среда, в т.ч. и процедурата по оценка за съвместимост с предмета и целите на опазване на защитените зониза инвестиционно предложение: “Оранжериен комплекс за био зеленчуци с център за съхранение, сортировка и пакетаж“, в имот с идентификатор 73242.172.121, с. Труд, община Марица, област Пловдив

**С прекратяване на производството по определяне на приложимата процедура по реда на глава шеста от *Закона за опазване на околната среда* на инвестиционното предложение, не се изключва възможността на Възложителя да подаде ново уведомление по реда на Наредбата за ОВОС.**

**Решението може да бъде обжалвано чрез РИОСВ-Пловдив пред Министъра на околната среда и водите и/или Административен съд–Пловдив в 14-дневен срок от съобщаването му на заинтересованите лица и организации по реда на Административнопроцесуалния кодекс.**

**Доц. Стефан Шилев 16.12.2016г.**

*Директор на РИОСВ - Пловдив*